stanford-oval/wikipedia huggingface dataset:
Mainostoimisto

Mainostoimisto on palveluyritys, joka tarjoaa mainontaan liittyviä palveluita asiakkailleen, jotka ovat joko yrityksiä, järjestöjä tai julkisen hallinnon organisaatioita. Palveluja ovat mainoskonseptien suunnittelu ja rakentaminen, markkinointikampanjoiden ja muiden mainospalvelujen toteuttaminen, mainoskampanjoiden rakentaminen ja toteuttaminen sekä niihin kuuluvien yksittäisten mainosten ja painotuotteiden laatiminen sanoma- ja aikakauslehtiin (ilmoittelu eli lehtimainonta), televisioon (televisiomainonta), radioon tai myymälöihin (radiomainonta, äänimainonta), internetiin ja muihin tiedotusvälineisiin. Mainostoimistoissa tehtävä luova suunnittelu jakautuu tekstien suunnitteluun ja visuaaliseen suunnitteluun. Mainostoimistossa tehdään joskus myös mediasuunnittelu eli ehdotukset tehokkaimpien mainosvälineiden käytöstä, mutta nykyisin mediasuunnittelua tekevät mainostoimistojen sijaan yhä useammin erilliset mediatoimistot. Samoin aineistojen tuotanto ja muut erityisosa-alueet voidaan tehdä myös erillisissä yrityksissä mainostoimiston ulkopuolella. Esimerkiksi mainoselokuvat toteutetaan mainostoimiston suunnitelmien mukaan yleensä erillisissä elokuvatuotantoyhtiöissä.
Mainostoimistojen työskentelyssä korostuvat luovuus, projektinhallinta sekä tiimityö. Mainostoimistojen työskentelytavat ja toimistojen osaaminen vaihtelevat laajalti. Mainostoimistojen koko saattaa vaihdella yhden hengen toimistoista aina sadan hengen konserneihin.
Mainostoimistot Suomessa

Suomessa toimii noin 2 000 mainostoimistoa, joissa työskentelee noin 4 500 henkeä. Mainosmarkkinoiden kehityssuuntana on jo pitkään ollut keskittyminen ja kansainvälistyminen. Suomen 25 suurinta toimistoa vastaa noin 70 prosentista alan kokonaistuloksesta.lähde?
Markkinoinnin, teknologian ja luovuuden liitto MTL ry on mainonnan ja markkinointiviestinnän toimialan etujärjestö.
Mainostoimistojen vähentyminen ja liiketoiminnan kaventuminen on ollut alalle leimallista jo vuosien ajan ja tämä on heijastunut myös työpaikkojen vähentymisenä.lähde? Keskimääräisen mainostoimiston koko on 22 henkeä, mutta yli neljän hengen toimistoja on maassa ainoastaan noin 100 kpl. Noin 80 prosenttia mainonnan suunnittelusta tapahtuu helsinkiläisissä toimistoissa.lähde?
Mainostoimistot Suomessa > Suomen suurimpia toimistoja

Vuonna 1975 Suomen suurimmat mainostoimistot liikevaihdon perusteella olivat:
Oy Mainos Taucher Reklam Ab, 41,9 milj. markkaa
Mainosyhtymä Oy (om. SOK), 37,1 milj. mk
Oy Liikemainonta-McCann Ab, 31,7 milj. mk
Markkinointi Viherjuuri Oy, 30,1 milj. mk
Mainosrengas (om. OTK), 29.3 milj. mk
Oy SEK Ab, 28,8 milj. mk
Turkama & Kumppanit Oy, 26,6 milj. mk
Erva-Latvala Oy, 24,2 milj. mk
Lintas Oy (om. Unilever), 23,6 milj. mk
MK-Mainos (om. Kesko), 22,3 milj. mk
Vuonna 2012 liikevaihtojärjestykseen asetettiin yksittäisten mainostoimistojen sijasta markkinointiviestintäalan yhtiöryhmiä :
Salomaa-Yhtiöt 236 milj. €
TBWA-konserni 15,3 milj. €
Bob Helsinki -konserni 80,4 milj. €
Zeeland konserni 9,8 milj. €
Activeark JWT Oy 10,1 milj. €
Taivas Group, –
Hasan & Partners Oy 6,3 milj. €
Mainonnan ostaminen

Mainostoimiston voi palkata toteuttamaan yksittäisen mainoksen tai kokonaisen mainoskampanjan. Täyden palvelun mainostoimisto tarjoaa suunnittelu- sekä projektinhallintapalveluita mainoskampanjoiden toteuttamiseksi. Mainostoimisto voi muun muassa asettaa kampanjan tavoitteet, laatia käytettävän strategian, muotoilla mainonnassa käytettävät viestit ja niiden tyylin, suunnitella median käytön sekä hallita kaikkia kokonaisuuteen liittyviä projekteja. Erikoistunut mainostoimisto voi olla keskittynyt vain johonkin osa-alueeseen, kuten mainosmateriaalien tuotantoon tai median käytön suunnitteluun.
Mainostoimistoa voi käyttää sekä suunnittelu- että toteutustehtäviin. Mainostoimistojen prosessit ja työskentelytavat ovat yleensä hioutuneet joko suunnittelun tai toteutuksen puolelle, joten hyvää suunnittelutoimistoa ei välttämättä kannata käyttää pelkästään omien ajatusten toteutukseen. Suunnittelevat mainostoimistot ehdottavat asiakkaalle ratkaisuja asiakkaan antaman toimeksiannon perusteella. Valitun ratkaisun löytymisen ja muotoutumisen jälkeen toimisto hoitaa kampanjan toteutuksen ja projektinhallinnan. Asiakas voi käyttää mainostoimistoa myös pelkästään toteuttajana, jolloin asiakas vastaa suunnittelusta ja mainostoimisto toimii lähinnä alihankkijan roolissa.
Mainostoimiston yhteyshenkilöinä asiakasyrityksessä ovat yleensä markkinointi- ja viestintäjohtajat sekä päällikkötason toimihenkilöt, kuten tuotepäälliköt. Pienemmissä yrityksissä myös toimitusjohtajat osallistuvat usein markkinointiviestinnän suunnitteluun. Mainostoimistojen asiakkaiden osaamistaso vaihtelee laajalti. Tyypillinen ns. "osaava" asiakas on yleensä kokenut markkinointipäällikkö, joka antaa mainostoimistolle täsmällisen ja perusteellisen briefin eli toimeksiannon ja on hyvin perillä oman tuotteensa ominaisuuksista sekä asiakkaista. Usein asiakkaiden osaaminen saattaa olla kuitenkin enemmän oman toimialan erikoisosaamista eikä niinkään markkinointiosaamista, jolloin työskentelyn toimintamallit saattavat olla hyvinkin erilaisia.
Hyvän toimeksiannon perustiedot

Lähteenä käytetty muun muassa Rope-yhtiöiden "Palvelujen käyttöopastus" -sivua [3].
1. Tiedot markkinoista
Kokonaismarkkinoiden suuruus ja kehitys
Markkinaosuudet ja niiden kehitys
2. Tiedot tuotteesta
Tuotekuvaus
Tärkein myyntiargumentti, lisäargumentit, eroavuus kilpailijoista
Tuotteen historia ja sen asema yrityksen markkinointipolitiikassa
Tuotepalveluvalmius (hinta, huolto, varaosat, saatavuus yms.)
3. Tiedot kilpailijoista
Kilpailevat tuotteet, niiden ominaisuudet
Markkinatoimenpiteet (hinta, jakelu, arviot markkinointipolitiikasta, mainonta, myynninedistäminen).
4. Tiedot asiakaskunnasta
Asiakasprofiili (demografiset tekijät, psykografiset tekijät)
Osto- ja kulutustavat (kuka ostaa, mistä, milloin, kuinka usein)
Tiedot, käsitykset ja asenteet omaa ja kilpailevia tuotteita kohtaan.
5. Muut tiedot
Institutionaaliset tekijät (lainsäädäntö, toimialasopimukset)
Pitkällä aikavälillä kysyntään vaikuttavat tekijät.
6. Aikaisemmat toimenpiteet ja niiden arviointi
Kampanjabriiffin sisältö

Lähteenä käytetty muun muassa Rope-yhtiöiden "Palvelujen käyttöopastus" -sivua [3].
1. Markkinoinnin tavoitteet ja mainonnan osa niiden saavuttamisessa
Mainonnan tavoitteet:
myynnin kappale- tai rahamääräinen lisääminen, myyntikatteen parantaminen tms.
uusien käyttöyhteyksien ja -tapojen löytäminen ja niistä kertominen
uusien käyttäjäryhmien löytäminen
tuotekuvaan vaikuttaminen
yrityskuvaan vaikuttaminen
2. Markkinoinnin strategia ja markkinointitoimenpiteet
markkinointimix kokonaisuudessaan (tuote, hinta, jakelu, myynninedistäminen)
mainonta suhteessa muihin toimenpiteisiin
3. Markkinoinnin ja mainonnan kohderyhmät
lopulliset käyttäjät ja sidosryhmät (määrittely eri ominaisuuksien suhteen)
jälleenmyyjät ja sidosryhmät
4. Näkemykset mainonnan sisällöstä ja sanomasta
mitä tuotteesta halutaan sanoa
mitä muita elementtejä mainonnassa on huomioitava ja tuotava esiin (logo, merkki, valmistavaan yritykseen liittyvät tiedot jne.)
5. Aikataulu
6. Budjetti
Työskentely mainostoimistossa

Mainostoimistossa työskentely tapahtuu tyypillisesti tiimeissä. Yhden tiimin kokoonpano voi olla esimerkiksi jotain seuraavista:
projektinjohtaja, yhteyshenkilö, luova johtaja, copywriter, AD, AD-assistentti
projektinjohtaja, planner, copywriter, AD
projektinjohtaja, copywriter, AD
Mainostoimiston työryhmissä on lähes aina projektinjohtaja tai yhteyshenkilö (trafiikki), joka vastaa kokonaisuuden hallinnasta sekä muiden jäsenten työn ja aikataulujen valvonnasta.
Perinteisesti mainosuralle on suuntauduttu kaupalliselta alalta, mutta mainosalalle on myös tyypillistä että alalla työskentelevillä ihmisillä saattaa olla aivan eri alojen koulutuksia. Esimerkiksi copywriterin nimikkeellä työskentelevien henkilöiden joukossa on hyvin kirjavalla koulutustaustalla olevia henkilöitä.
Copywriter ja AD (art director eli visuaalinen suunnittelija) vastaavat kampanjoiden käytännön suunnittelusta ja usein myös toteutuksesta.
Copywriter eli copy hoitaa sanallisen ilmaisun ratkaisut ja usein myös ns. konseptisuunnittelun eli kampanjan perusajatuksen ja -olemuksen hahmottamisen. Copylta edellytetään hyvää yleissivistystä, kykyä analyyttiseen ajatteluun ja kokonaisuuksien hahmottamiseen.
Art director (AD, visualisoija, graafinen tai kuvallinen suunnittelija, mainosgraafikko) vastaa mainosten kuvallisesta ideoinnista ja toteutuksesta, painotuotteiden taitosta ja mainosmateriaalien työstämisestä julkaisukuntoon. Hänen käsistään lähtevät leiskat (layout) ja kokonaisratkaisut lehtimainoksiin, julisteisiin, esitteisiin, suoramainoksiin ja televisiomainoksiin. AD suunnittelee myös tuotepakkauksia, messumateriaaleja ja huolehtii tuotekuvauksista yhdessä valokuvaajan kanssa. Hänen on hallittava tärkeimmät graafiset tietokoneohjelmat kuten Adobe InDesign, Macromedia Freehand, Adobe Photoshop, Adobe Illustrator yms. Nykyisin AD:n tärkeimmät työvälineet ovat tietokoneen näyttöruutu, mutta myös tussit, kynät, paperit ja erilaiset kuva-aineistot. AD luonnostelee kuvituksia, pitää yhteyttä valokuvaajiin ja kirjapainoihin sekä valvoo työn toteutusta. Graafisessa suunnittelussa olennaisia elementtejä ovat tekstityypit, koot, värisävyt sekä kuvien koot ja rajaukset. AD valitsee tilattuun työhön sopivat elementit sekä sommittelee niistä visuaalisen kokonaisuuden.
AD:n apuna voi työskennellä AD-assistentti tai graafinen viimeistelijä (ent. mainospiirtäjä), joka piirtää puhtaaksi AD:n luonnokset. AD-assistentti osallistuu hänkin suunnittelutyöhön. Mainokset tehdään säännöllisenä päivätyönä, mutta käytännössä luova työ edellyttää työajoista riippumatonta ideoiden jatkuvaa ajattelua ja kehittelyä.
Aiheesta muualla

Wikimedia Commonsissa on kuvia tai muita tiedostoja aiheesta .
Markkinointiviestinnän Toimistojen Liitto MTL ry, toimialan etujärjestö vuodesta 1942. http://www.mtl.fi
Mainostoimistojen ranking 2009 ja alan suurimmat yritykset listaus: http://www.mtl.fi/markkinatieto
Piskom

Piskomin laaksoa yläjuoksulla.
Piskom (ven. Пскем, Pskem) on Chirchiqin alkujoki Taškentin alueella Uzbekistanissa. Sen pituus on 70 kilometriä, valuma-alueen laajuus 2 840 neliökilometriä ja keskimääräinen virtaus 82 kuutiometriä sekunnissa.
Piskom saa alkunsa Maydontol ja Oygaying -jokien yhtymäkohdasta. Se virtaa koillisesta lounaaseen Piskom- ja Ugomvuorten välisessä laaksossa ja laskee Chorvoqin tekojärveen. Joen vesimäärä on suurimmillaan maalis-heinäkuussa.
Joelle on rakenteilla Piskomin ja Mullalaqin vesivoimalaitokset, joiden tehot ovat 404 ja 240 megawattia.
Pinot Gris

Pinot Gris -rypäleitä
Pinot Gris on viinirypälelajike, josta tehdään valkoviiniä. Pinot Gris -viinit tunnetaan erityisen täyteläisinä, ja niitä voidaan juoda jopa aterioilla kuten punaviinejä. Rypäleiden värissä on aina harmaata; muuten väri vaihtelee punertavasta rusehtavaan. Pinot Grisiä viljellään erityisesti Ranskan Alsacessa, missä siitä voidaan tehdä kuivia, puolikuivia tai makeita valkoviinejä, jotka ovat hyvin aromikkaita ja hedelmäisiä. Viineissä on paljon alkoholia ja kohtuullisesti hapokkuutta. Italiassa lajike tunnetaan nimellä Pinot Grigio ja Saksassa nimillä Grauburgunder ja Ruländer. Pinot Grisiä viljellään nykyisin myös Yhdysvaltojen pohjoisosissa ja muualla Euroopan ulkopuolella viileillä viljelyalueilla.
Aiheesta muualla

Kuvia tai muita tiedostoja aiheesta Pinot Gris Wikimedia Commonsissa
Malla (kaupunki)

| Malla> Μάλλα.Sijainti |
| --- | --- |
 Malla
Koordinaatit:  35°04′59″N, 25°34′55″E
Valtio:  Kreikka
Paikkakunta:  Máles, Ierápetra, Lasíthi, Kreeta
Historia
Tyyppi:  kaupunki
Kulttuuri:  antiikki
Alue:  Kreeta
Infobox OKNimi-testi OK: 
Malla (m.kreik. Μάλλα) oli antiikin aikainen kaupunki ja kaupunkivaltio (polis) Kreetan saarella Kreikassa. Se sijaitsi nykyisen Ierápetran kunnan Málesin kylän lähellä.
Maantiede

Mallan polis sijaitsi Kreetan itäisissä sisäosissa Dikte-vuoren (nyk. Díkti) itäpuolella. Sen kaupunkikeskuksen sijaintia ei tunneta täydellä varmuudella, mutta se sijoitetaan joko kaupungista ilmeisesti nimensä perineen nykyisen Málesin kylän eteläpuolelle Pyhän Georgioksen (Ágios Geórgios) kirkon ympäristöön tai Málesin ja Christóksen kylien välillä olevan rotkon laidalla olevalle kukkulalle. Mallan kaupunkivaltion hallussa olleen alueen kooksi on arvioitu noin 25–100 neliökilometriä.
Historia

Mallan historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Se oli polis ainakin hellenistisellä kaudella, mutta ei ole tietoa siitä, oliko näin jo arkaaisella tai klassisella kaudella. Kaupunkia ei mainita antiikin kirjallisuudessa piirtokirjoituksia lukuun ottamatta.
Kaupungin kansalaisesta käytettiin etnonyymiä Mallaīos (Μαλλαῖος). Piirtokirjoituksista tunnetaan yksi kaupungin fyle eli heimo, Aithaleis (Αἰθαλεῖς).
Rakennukset ja löydökset

Kaupungin oletetulta paikalta on löydetty pintalöytöinä jonkin verran aineistoa arkaaiselta ja klassiselta kaudelta. Piirtokirjoitusten perusteella kaupungissa on ollut agora ja prytaneion.
Pirkkiö

Pirkkiö on kylä Tornion kaupungissa, Tornionjoen suun Suomen puolella. Pirkkiö ulottuu Parasniemen pappilasta, Kristinebergin kautta aina Röyttään saakka. Siihen kuuluu myös saaria, kuten Kuusiluoto, Sassi ja Oxö. Pirkkalaisten sanotaan olleen Pirkkiön ensimmäisiä asukkaitalähde?. Pirkkiössä sijaitsee muun muassa 1797 valmistunut Alatornion kivikirkko.
Pirkkiö on nykyään Tornion nopeimmin kehittyvää asuntoaluettalähde?. Tornionjoen sivuhaaran, Kirkkoputaan rannalla sijaitseva niin sanottu "Uusi Pirkkiö" on yksi Tornion, Lapin ja koko pohjoisen Suomen hintavimmista asuinalueista. Talot Pirkkiössä ovat usein kaksikerroksisia omakotitaloja.
Pirkkiön Puuluodossa sijaitsee Alatornion Pirkkojen hiihtokeskus.
Kirjallisuutta

Sanna Eskola, Kaisu Sarkkinen, Seija Jalagin ja Sirpa Tuomivaara: Pirkkiön Historia.  Pirkkiön kylätoimikunta: Pirkkiön jakokunta, 1993.  ISBN 952-90-5019-4
Tornio
Kylät ja kaupunginosat
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kaupunginosat | Kaupunginosat | Kylät | Kylät | Kylät | Kylät |  |
|  Suensaari  Kiviranta  Särkinärä  Pudas  Palosaari |  Luotomäki  Torppi Pikku-Berliini  Miukki  Kokkokangas |  Arpela  Pirkkiö  Puuluoto  Näätsaari  Kantojärvi |  Karunki  Martimo  Vojakkala  Liakka  Lautamaa |  Korpijärvi  Laivaniemi  Sattajärvi  Varajärvi  Raumo |  Ruottala  Laivajärvi  Kourilehto  Könölä  Kaakamo  Kukkola |  |
Urheilu
| --- | --- |
Liikuntapaikat: Pohjan stadion
Urheiluseurat: Tornion Pyry – Tornion Palloveikot – Tornion Pallo -47 – Tornion IHC - Alatornion Pirkat
Liikenne ja logistiikka
| --- | --- |
Rautatieliikenne: Aapajoen seisake – Alavojakkalan seisake –  Kalkkimaan rata – Karungin rautatieasema – Kolarin rata – Korpikylän rautatieasema – Kukkolan seisake – Oulu–Tornio-rata – Röyttän satamarata – Niemenpään rautatieasema – Tornio–Haaparanta-rata – Tornion rautatieasema – Tornio-Pohjoinen – Ylivojakkalan seisake
Sillat: Raumonjoen rautatiesilta – Tornionjoen rautatiesilta
Tieliikenne: Seututie 921 – Seututie 922 – Seututie 927 – Valtatie 21
Pirullisen positivismin paluu

| Pirullisen positivismin paluu: Laadullisen ja määrällisen tarkastelua |
| --- | --- |

Kirjailija:  Pertti Töttö
Kieli:  suomi
Kustantaja:  Vastapaino
Julkaistu:  2000
ISBN:  951-768-077-5
Löydä lisää kirjojaKirjallisuuden teemasivulta
Pirullisen positivismin paluu: Laadullisen ja määrällisen tarkastelua on Pertti Tötön kirja laadullisesta ja määrällisestä tutkimuksesta. Teoksen julkaisi Vastapaino vuonna 2000.
Aiheesta muualla

Vesa Huotari: Narrina metodiruhtinaiden hovissa (Arkistoitu – Internet Archive). Niin & näin 2/2001.
Pirunviulu

Pirunviulu on leikeissä ja pilailutarkoituksiin käytetty soitin. Pirunviuluksi (saks. Waldteufel) on joskus kutsuttu myös pahvista kitkarumpua.
Toimintaperiaate

Pitkä rautalanka voidaan kiinnittää ikkunan lähistölle, esimerkiksi hirsitalon kulmaan naulalla. Lanka kiristetään ja sitä hangataan esimerkiksi hartsinpalalla tai viulun jousella. Tällöin ikkunalasi ja puu vahvistavat toiminnasta syntyvän voimakkaan kitisevän äänen eli se resonoi. Tätä käytettiin naapureiden kiusana ennen vanhaan. Toinen tapa oli iskeä hakaneula kiinni puiseen ikkunankarmiin siten, että neulan lukituspää oli kiinni ikkunassa. Neulaan oli kiinnitetty pitkä karhulanka, joka oli käsitelty tinktuuran ja kumihartsin seoksella (ns. pіrunpаska), ja jota lankaa lisäksi hangattiin hartsinpalalla. Tällöin laitteesta lähti valittava ääni samalla, kun lukituspää naputti ikkunalasia vasten.
Piskarjovka

Piskarjovkan kunnallishallintoalue Pietarin kartalla.
Piskarjovka (ven. Пискарёвка) on historiallinen kaupunginosa ja kunnallishallintoalue Pietarin Kalininin piirissä Venäjällä. Se sijaitsee kaupungin koillisosassa Marsalkka Bljuherin kadun pohjoispuolella ja yhdysradan länsipuolella. Pohjoisessa Piskarjovka rajoittuu Graždankaan.
Kaupunginosa on saanut nimensä kauppias Piskarjovista, joka alkoi myydä sieltä tontteja 1800-luvun alussa. 1900-luvun alussa Piskarjovkaan rakennettiin Pietari Suurelle nimetty sairaala ja vuonna 1913 rautatieasema. Alue liitettiin kaupunkiin vuonna 1922. Leningradin piirityksen aikana sinne haudattiin yli 470 000 nälkään kuollutta siviiliä ja 50 000 sotilasta. Vuonna 1960 perustettiin Piskarjovkan muistohautausmaa, jonka ympärille luotiin puistoalue. Alueen nykyinen rakennuskanta on etupäässä 1960–1970-luvuilta.
Piroksikaami

| --- | --- |

Piroksikaami
Systemaattinen (IUPAC) nimi
(8E)-8-[hydroksi-(pyridin-2-yyliamino)metylideeni]- 9-metyyli-10,10-diokso-10λ6-tia-9-atsabisyklo[4.4.0] deka-1,3,5-trien-7-oni
Tunnisteet
CAS-numero: 36322-90-4
ATC-koodi: M01AC01
PubChem CID: 5280452
DrugBank: APRD01187
Kemialliset tiedot
Kaava: C15H13N3O4S 
Moolimassa: 331,4 g/mol
Farmakokineettiset tiedot
Hyötyosuus:  ?
Metabolia:  ?
Puoliintumisaika: 30–86 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Piroksikaami on tulehdusta ja kipua lievittävä tulehduskipulääke. Piroksikaami kuuluu oksikaameihin kuten meloksikaamikin. Oksikaameille on ominaista pitkä puoliintumisaika ja hidas imeytyminen. Tästä seuraa että ne eivät sovellu niinkään akuutin kivun hoitoon. Pidempiaikaiseen säännölliseen käyttöön taas paremmin koska pitkä puoliintumisaika mahdollistaa annostelun kerran päivässä. Piroksikaamista on sekä suun kautta nautittavia että iholle levitettäviä valmisteita .
Aiheesta muualla

Terveyskirjasto: Piroksikaami
Kyoto Encyclopedia of Genes and Genomes (KEGG): Piroxicam (englanniksi)
ChemBlink: Piroxicam (englanniksi)
Kipulääkkeet eli analgeetit
| --- | --- |
Tulehduskipulääkkeet:  asetyylisalisyylihappo |  deksibuprofeeni | diflunisaali |  diklofenaakki | etorikoksibi | flurbiprofeeni |  ibuprofeeni |  indometasiini |  ketoprofeeni | ketorolaakki | mefenaamihappo | meloksikaami |  naprokseeni | parekoksibi | piroksikaami | propyfenatsoni |  rofekoksibi |  selekoksibi | sulindaakki | tolfenaamihappo | valdekoksibi
Opioidit:  alfentaniili |  buprenorfiini |  dekstropropoksifeeni |  dihydrokodeiini |  endorfiini | etyylimorfiini |  fentanyyli |  heroiini |  hydrokodoni | hydromorfoni | karfentaniili |  kodeiini |  metadoni |  morfiini |  nalbufiini |  oksikodoni |  oksimorfoni | pentatsosiini |  petidiini | propoksifeeni |  remifentaniili |  sufentaniili |  tebaiini | tilidiini |  tramadoli
Muut:  parasetamoli |  kannabinoidit (lääkekannabis)
Maltan vaakuna

Maltan vaakuna
Maltan vaakuna on Maltan tunnus. Kilpi on halkoinen valkoiseen ja punaiseen. Ne ovat Maltan historiaan aina liittyneet kreivi Roger I:n värit, ja ovat myös Maltan lipussa. Oikean kentän ylänurkassa on hopeinen Yrjön risti, jonka Yhdistynyt kuningaskunta myönsi Maltalle vuonna 1943 sen kestettyä sodan ansiokkaasti. Vaakunan ympärillä on perinteiset rauhan symbolit, oliivipuun ja palmun oksat. Vaakunan yllä on muurikruunu, jossa on kahdeksan sakaraa (joista vain viisi näkyy). Vaakunan alla on valkoisessa nauhassa maan maltankielinen nimi Repubblika ta’ Malta, suomeksi ”Maltan tasavalta”.
Aiemmat vaakunat > Brittien hallinnon aikana

Malta oli Britannian protektoraattina vuosina 1800–1813 ja Britannian kruununsiirtomaana vuosina 1813–1964. Seuraavat Yhdistyneen kuningaskunnan vaakunat olivat myös Maltan vaakunoina:
1800–1801
1801–1816
1816–1837
1837–1952
1953–1964
Aiemmat vaakunat > Itsenäisen tasavallan aikana

1964–1975
1975–1988
Malonidialdehydi

| Malonidialdehydi |
| --- | --- |

Tunnisteet
IUPAC-nimi:  Propaanidiaali
CAS-numero:  542-78-9
PubChem CID:  10964
SMILES:  C(C=O)C=O
Ominaisuudet
Molekyylikaava:  C3H4O2
Moolimassa:  72,062 g/mol
Sulamispiste:  72 °C
Liukoisuus veteen:  Natriumsuolana veteen, etanoliin ja metanoliin
Malonidialdehydi eli malonialdehydi tai 1,3-propaanidialdehydi (C3H4O2) on aldehydi. Yhdistettä käytetään orgaanisessa synteesissä. Yhdistettä muodostuu eräiden tyydyttymättömien rasvahappojen hapettumisen seurauksena ja se on myrkyllinen yhdiste.
Malonidialdehydin kemiaa

Malonidialdehydi esiintyy erityisesti kaasufaasissa enolimuodossa. Toinen karbonyyliryhmistä on enolisoitunut ja muodostaa vetysidoksen molekyylin aldehydiryhmän kanssa ja tämä stabiloi enolimuotoa. Malonidialdehydi on kemiallisesti reaktiivinen ja muodostaa helposti muun muassa polymeerejä.
Malonialdehydiä käytetään orgaanisessa kemiassa muun muassa metiiniväriaineiden synteesissä. Se reagoi monille aldehydeille tyypillisesti ja muodostaa helposti esimerkiksi asetaaleja. Malonidialdehydi muodostetaan reaktioissa usein in situ sen bisdimetyyliasetaalista 1,1,3,3-tetrametoksipropaanista happohydrolyysin avulla ja muodostunut tuote puhdistetaan uudelleenkiteyttämällä etanolin ja veden seoksesta. Tässä tavassa on ongelmana se, että usein muodostuu myös muita tuotteita ja malonidialdehydin polymeerejä. Tämän vuoksi voidaan käyttää myös malonidialdehydin natriumsuolaa, joka on stabiilimpi.
Biokemia

Malonialdehydiä muodostuu eliöissä lipidien hapettumisen tuloksena erityisesti tyydyttymättömistä rasvahapoista. Sen muodostuminen on voimakasta erityisesti alkoholimetabolian aikana. Yhdiste muodostaa additiotuotteita proteiinien aminohappojen ja nukleiinihappojen kanssa, mikä voi johtaa toimimattomiin proteiineihin ja geenimutaatioihin. Se reagoi erityisesti lysiinin, arginiinin ja seriinin sivuketjuihin. Malonidialdehydi voi vaurioittaa myös solukalvoja ja olla karsinogeeninen.
Monet malonidialdehydin additiotuotteista ovat fluoresoivia. Malonidialdehydin ja tiobarbituurihapon muodostamaa fluoresoivaa yhdistettä käytetään merkkiaineena tutkittaessa solujen oksidatiivista stressiä.
HMS Mallow (1915)

| HMS Mallow |
| --- | --- |

Aluksen vaiheet
Rakentaja:  Barclay Curle and Company
Kölinlasku:  tammikuu 1915
Laskettu vesille:  13. heinäkuuta 1915
Poistui palveluskäytöstä:  heinäkuu 1919 Aystralian laivastolle
Loppuvaihe:  upotettu
Tekniset tiedot
Uppouma:  1 200 t
Pituus:  80,01 m (kokonaispituus)
Leveys:  10 m
Syväys:  3,7 m
Koneteho:  1 × akselinen nelisylinterinen kolmivaihe höyrykone 2 × sylinterikattilaa, 1 800 ihp
Nopeus:  16,5 solmua
Miehistöä:  77
Aseistus
Aseistus:  2 × 12 naulan tykkiä 2 × 3 naulan ilmatorjuntatykkiä
HMS Mallow (viirinumerot M68, T27 ja T59) oli Britannian kuninkaallisen laivaston vuonna 1915 vesillelaskettu Acacia-luokan sluuppi, joka palveli ensimmäisessä maailmansodassa.
Valmistus

Alus tilattiin tammikuussa 1915 Barclay Curle and Companyltä. Alus laskettiin vesille 13. heinäkuuta.